ՀԻՄՆԱՎՈՐՈՒՄ

ՍՊՈՐՏԻ ԲՆԱԳԱՎԱՌՈՒՄ ՈՒՆԵՑԱԾ ՆՇԱՆԱԿԱԼԻ ՆՎԱՃՈՒՄՆԵՐԻ ՀԱՄԱՐ ԳԵՂԱՄ ԳԵՎՈՐԳԻ ՆԻԿՈՂՈՍՅԱՆԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ ԶՈՐԱԿՈՉԻՑ ՏՐՎԱԾ ՏԱՐԿԵՏՈՒՄԸ ԴԱԴԱՐԵՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 22-Ի № 1190-Ա, ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

«Սպորտի բնագավառում մի շարք մարզիկների ունեցած նշանակալի նվաճումների համար տրված տարկետումը դադարեցնելու մասին 2021 թվականի հուլիսի 22-ի N 1190 - Ա որոշման որոշման մեջ փոփոխություններ կատարելու մասին» ՀՀ կառավարության որոշման նախագիծը մշակվել է՝ հիմք ընդունելով «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22‑րդ հոդվածի 5-րդ մասը, Հայաuտանի Հանրապետության կառավարության 2018 թվականի ապրիլի 12-ի № 450-Ն որոշման հավելվածի 6-րդ կետը :

Գեղամ Գևորգի Նիկողոսյանին պարտադիր զինվորական ծառայության զորակոչից տրված տարկետումը դադարեցնելու անհրաժեշտությունը առաջացել է Հայաստանի կարատեի ազգային ֆեդերացիայի (այսուհետև՝ ֆեդերացիա) ՀՀ ՊՆ հանրապետական զինվորական կոմիսարիատի Կոտայքի մարզի զինվորական կոմիսարիատին (այսուհետև՝ զինկոմիսարիատ) ուղղված 2024 թվականի հոկտեմբերի 17- ի N 148 գրությունը, և 2024 թվականի հոկտեմբերի 25-ի N 4495/24Բ գրությամբ զինկոմիսարաիտի կողմից ՀՀ ԿԳՄՍ նախարարություն վերահասցեագրած տեղեկատվությունը, որով ֆեդերացիան հայտնում է, որ Գեղամ Գևորգի Նիկողոսյանը չի հանդիսանում Հայաստանի կարատեի հավաքականի անդամ:

Հետևաբար անհրաժեշտություն է առաջացել փոփոխություն կատարել Հայաստանի Հանրապետության կառավարության 2021 թվականի հուլիսի 22-ի «Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2021 թվականի ամառային զորակոչից տարկետում տալու մասին» 2021 թվակաի հուլիսի 22-ի № 1190-Ա որոշման մեջ՝ ուժը կորցրած ճանաչելով որոշման հավելված N1-ի 6-րդ կետը:

«Սպորտի բնագավառում ունեցած նշանակալի նվաճումների համար մի շարք մարզիկներին տրված տարկետումը դադարեցնելու և Հայաստանի Հանրապետության կառավարության 2021թվականի ամառային զորակոչից տարկետում տալու մասին» № 1190-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեում ծախսերի ու եկամուտների էական ավելացում կամ նվազեցում չի նախատեսվում: